En marxa el concurs fotogràfic 'Gandia és amiga de les persones que envelleixen 2019'
21 març 2019

## En marxa el concurs fotogràfic 'Gandia és amiga de les persones que envelleixen 2019'21 març 2019Última actualització: 14 juliol 2025

![](../gestion/img/P1350750---copic.JPG)  
  

La regidora delegada de Polítiques Saludables, **Liduvina Gil**, ha comparegut en roda de premsa per informar que el seu departament posarà en marxa el concurs fotogràfic "_Gandia és amiga de les persones que envelleixen 2019_", amb l'objectiu d'aconseguir la sensibilització de la societat cap a la imatge de l'envelliment promovent una imatge de diversitat de la bellesa, real, i no estereotipada de les persones majors en espais públics o llocs de la ciutat que siguen amigables amb la gent gran.

"_Fa temps que Gandia està reflexionant sobre l'envelliment dels seus ciutadans i des de l'any 2018 forma part de la Xarxa de Ciutats Amigables amb la gent gran. Una ciutat amigable és una ciutat adaptada a la gent gran i per fi totes les adaptacions que es fan són per a tots i totes. La ciutat ha de ser un entorn comunitari integrador i accessible que optimitze les oportunitats de salut, participació i seguretat_" va declarar Liduvina Gil que ha explicat que el lliurament dels premis de la iniciativa serà el 8 de maig a les 11 hores a la Casa de la Marquesa dins de les activitats de la Fira del Major i que aquests seran exposats des d'aquest mateix dia fins al 18 de maig a la Casa de la Cultura.

Pel que fa als premis, la regidora ha explicat que el guanyador rebrà un xec regal de 200 € en un comerç especialitzat en fotografia mentre que el segon rebrà també un xec però de 100 €. El jurat estarà compost per un màxim de cinc persones de reconeguda trajectòria i experiència en l'art i l'envelliment.

[Documentos adjuntos](../gestion/documentos/Diptico_Fotografia2019_defin_web_130319.pdf)